టాలీవుడ్‌
వేసవిలో మొదలెడతారు
అఖిల్‌ కథానాయకుడిగా గీతా ఆర్ట్స్‌ 2 ఓ చిత్రాన్ని  నిర్మించడానికి సన్నాహాలు చేస్తోంది. ‘బొమ్మరిల్లు’ భాస్కర్‌ దర్శకత్వం వహిస్తారు. బన్నీ వాసు నిర్మాత. ‘బొమ్మరిల్లు’తో తొలి అడుగులోనే విజయం సాధించిన భాస్కర్‌ ‘పరుగు’, ‘ఆరెంజ్‌’ అందించారు. ‘ఒంగోలు గిత్త’ తరవాత భాస్కర్‌ మరో సినిమా చేయలేదు. గత కొంతకాలంగా గీతా ఆర్ట్స్‌లో ఓ సినిమా చేయడానికి చేస్తున్న ప్రయత్నాలు ఓ కొలిక్కి వచ్చాయి. వేసవిలో చిత్రీకరణకు శ్రీకారం చుడతారు. ఇదో కుటుంబ కథా చిత్రమని, భావోద్వేగాలే కీలకంగా సినిమా నడుస్తుందని చిత్రబృందం తెలిపింది. గోపీ సుందర్‌ ఈ చిత్రానికి సంగీతం అందించనున్నారు. మిగిలిన నటీనటులు, సాంకేతిక నిపుణుల వివరాలు త్వరలో ప్రకటిస్తారు.
తాజా వార్తలు